Í desember árið 2011 var samþykkt á Alþingi að eigið framlag í séreignarsparnað yrði að hámarki 2%, í stað 4% líkt og áður. Þetta átti að gilda út árið 2014. Nýlega kynnti ríkisstjórnin sérstakar aðgerðir til að lækka lán og heimila að séreignarsparnaðariðgjöld yrðu greidd inn á lán frá miðju ári 2014. Samhliða þessu var tilkynnt að eigið framlag gæti aftur orðið 4% að hámarki. Þessi breyting tók gildi 1. júlí 2014. Það er á ábyrgð launagreiðanda að hækka aftur eigið framlag launþega sinna sem eru með 4% samninga úr 2% í 4%. Athygli er vakin á því að engin breyting verður á mótframlagi launagreiðenda en það er 2% af launum skv. flestum kjarasamningum. Þeir sjóðsfélagar sem eru með samninga upp á 2% eigið framlag en vilja hækka eigið framlag sitt í 4% er bent á að hafa samband við ráðgjafa Íslandsbanka.